PTTGC ยันไร้กระทบ “คลังสินค้า” บริษัทในเครือขัดข้อง
PTTGC แจ้งเกิดการขัดข้องขณะที่เตรียมดำเนินการโครงการคลังสินค้า ขณะนี้อยู่ระหว่างประเมินผล คาดว่าจะไม่ส่งผลกระทบต่อการประกอบธุรกิจ
PTTGC แจ้งเกิดการขัดข้องขณะที่เตรียมดำเนินการโครงการคลังสินค้า ขณะนี้อยู่ระหว่างประเมินผล คาดว่าจะไม่ส่งผลกระทบต่อการประกอบธุรกิจ
5 ต.ค. 2565

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยว่า บริษัทฯมีเหตุการณ์ขัดข้องในขณะที่เตรียมดำเนินการโครงการคลังสินค้าของบริษัทในเครือ โดยโครงการคลังสินค้าดังกล่าวอยู่ในระหว่างการเตรียมการดำเนินการเชิงพาณิชย์ส่งผลให้เกิดความเสียหายในขณะที่เตรียมการในการดำเนินการโครงการดังกล่าว และส่งผลให้สินค้าผลิตภัณฑ์เม็ดพลาสติกโพลิเมอร์บางส่วนได้รับความเสียหาย
ทั้งนี้ปัจจุบันทางบริษัทฯ อยู่ระหว่างการประเมินถึงผลกระทบ รวมถึงความรับผิดชอบผู้ที่เกี่ยวข้อง และการประกันภัย
โดยเหตุการณ์ดังกล่าวไม่ส่งผลกระทบต่อการเดินเครื่องผลิตของบริษัทฯ และคาดว่าจะไม่ส่งผลกระทบต่อการประกอบธุรกิจ